સામગ્રી: હવે ટ્રમ્પની ટીમમાંથી વિદાય લેનારામાં વધુ એક નામ જોડાઈ ગયું છે અને તે છે રાષ્ટ્રીય સુરક્ષા સલાહકાર એચ આર મેકમાસ્ટર. 

ડોનાલ્ડ ટ્રમ્પે તેમની જગ્યાએ જ્હોન બોલ્ટનની નિમણુક કરી છે. જ્હોન જ્યોર્જ ડબલ્યુ બુશના સમયમાં સરંક્ષણ નિષ્ણાંત તરીકે કામ કરી ચૂક્યા છે. 

ત્યારે આવો નજર કરીએ કે અત્યાર સુધી ટ્રમ્પની ટીમમાંથી કયા કયા લોકો છોડી ગયા છે અથવા તો તેમને કાઢી મૂકવામાં આવ્યા છે. 

એચઆર  મેકમાસ્ટટર, રાષ્ટ્રીય સુરક્ષા સલાહકાર 

મેકમાસ્ટર

યૂએસ આર્મીના લેફ્ટનન્ટ જનરલ મેકમાસ્ટર ટ્રમ્પની ટીમ સાથે રાષ્ટ્રીય સુરક્ષા સલાહકાર તરીકે જોડાયા હતા. 

આ પહેલાં તેમણે ઇરાક અને અફઘાનિસ્તાનમાં પોતાની સેવાઓ આપી હતી. ત્યાં તેમણે સરકારના ભ્રષ્ટાચાર વિરોધી અભિયાનમાં પણ પોતાની સેવાઓ આપી હતી. 

ટાઇમ મેગેઝિને તેમને વિશ્વના 100 પ્રભાવક લોકોમાં સ્થાન આપ્યું હતું. 

કથિત રીતે ટ્રમ્પને તેમનો કઠોર અને મોટાઈવાળો સ્વભાવ પસંદ ન હોવાને લીધે તેમને વ્હાઇટ હાઉસમાંથી વિદાય લેવી પડી હોવાનું માનવામાં આવે છે. 

ડોનાલ્ડ ટ્રમ્પ સાથેના પોતાના 13 મહિનાના કાર્યકાળ દરમિયાન જ તેમને 22 માર્ચ 2018ના રોજ  વિદાય લેવાનો વારો આવ્યો છે. 

રેક્સ ટિલરસન, સેક્રેટરી ઓફ સ્ટેટ

અમેરિકાના રાષ્ટ્રપતિ ડોનાલ્ડ ટ્રમ્પે તેમના વિદેશમંત્રી રેક્સ ટિલરસનને જ 13 માર્ચ 2018ના રોજ બરતરફ કરી દીધા હતા. 

ટ્રમ્પે ટ્વીટ દ્વારા જાહેરાત કરતાં કહ્યું કે રેક્સ ટિલરસનની જગ્યા હવે સીઆઈએના ડિરેક્ટર માઇક પૉમ્પિયો લેશે. 

ટ્રમ્પે રેક્સ ટિલરસનનો તેમની સેવા આપવા બદલ આભાર પણ માન્યો હતો. 

માનવામાં આવે છે કે ટિલરસન ટ્રમ્પની અનેક નીતિઓની વિરુદ્ધમાં હતા. તેમાં સ્ટીલ અને એલ્યુમિનિયમ પર લગાવવામાં આવેલા ટેક્સનો પણ સમાવેશ થાય છે. 

ટ્રમ્પ પ્રશાસન સાથે માત્ર 14 મહિનાના કાર્યકાળ દરમિયાન તેમને વ્હાઇટ હાઉસનો બહારનો રસ્તો બતાવી દેવામાં આવ્યો હતો. 

ગેરી કોહન- મુખ્ય આર્થિક સલાહકાર

ગેરી કોહન વ્હાઇટ હાઉસના મંત્રી બન્યા પહેલાં ગોલ્ડમેન સેક્સના અધ્યક્ષની ભૂમિકા ભજવી ચૂક્યા છે. જ્યારે ટ્રમ્પ રાષ્ટ્રપતિ બન્યા ત્યારે ટ્રમ્પે તેમને મુખ્ય આર્થિક સલાહકારનું પદ સોંપ્યું હતું.

પરંતુ હાલ ટ્રમ્પે સ્ટીલ અને એલ્યુમિનિયમની આયાત પર ટેક્સ વધારવાની જાહેરાત કરી. જેના કારણે ગેરી કોહને ટ્રમ્પ સરકાર છોડવાનો નિર્ણય કર્યો છે એવું જાણવા મળ્યું છે. 

ગેરી કોહને 6 માર્ચ 2018ના રોજ રાજીનામું આપી દીધું હતું.  ટ્રમ્પ સરકારમાં તેમણે 14 મહિના સુધી કામ...\nઅગાઉની સામગ્રીનો સારાંશ નીચે મુજબ કરી શકાય છે:
અમેરિકાના રાષ્ટ્રપતિ ડોનાલ્ડ ટ્રમ્પની ટીમમાંથી એક બાદ એક હોદ્દેદારો પોતાનું પદ છોડી રહ્યા છે અથવા તેમને કાઢવામાં આવી રહ્યા છે.